**บทที่ 5**

**สรุปผล อภิปรายผลและข้อเสนอแนะ**

การมีส่วนร่วมของผู้ปกครองในการจัดการศึกษาโรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม

1. สรุปผล

2. อภิปรายผล

3. ข้อเสนอแนะ

**5.1 สรุปผล**

5.1.1 องค์ประกอบของการมีส่วนร่วมของผู้ปกครอง โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม พบว่ามีทั้งหมด 3 องค์ประกอบ คือ ด้านการส่งเสริมสนับสนุนและพัฒนานักเรียน ด้านอบรมสั่งสอน และ ด้านการติดต่อสัมพันธ์ระหว่างผู้ปกครองกับนักเรียน

5.1.2 ผลการศึกษาระดับการมีส่วนร่วมในการจัดการศึกษาของผู้ปกครอง โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม พบว่า การมีส่วนร่วมของผู้ปกครองในการจัดการศึกษา โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม โดยรวมอยู่ใน ระดับปานกลาง (=3.738 ) เมื่อพิจารณาเป็นรายด้าน พบว่า อยู่ในระดับมากที่สุดคือด้านอบรมสั่งสอน (=4.006 ) รองลงมาคือด้านการติดต่อสัมพันธ์ระหว่างผู้ปกครองกับนักเรียน (=3.745) และค่าเฉลี่ยน้อยที่สุดคือ ด้านการส่งเสริมสนับสนุนและพัฒนานักเรียน (=3.468) ตามลำดับผลดังนี้

5.1.2.1 ด้านอบรมเลี้ยงดู การมีส่วนร่วมของผู้ปกครองในการจัดการศึกษาในโรงเรียน ท่าขอนยางพิทยาคม สังกัดองค์การบริหารส่วนจังหวัดมหาสารคาม ด้านการอบรมเลี้ยงดู อยู่ในระดับมาก (= 4.095) เมื่อพิจารณารายข้อ พบว่า เรียงลำดับค่าเฉลี่ยจากมากไปน้อย 3 ลำดับแรก ดังนี้ ท่านอบรมชี้ให้เห็นความสำคัญของการเรียนหนังสือ ( = 4.31) ท่านเข้าร่วมประชุมทุกครั้ง ที่โรงเรียนมีหนังสือเชิญ (= 4.16) แ ละ ท่านเข้าร่วมรับฟังการปฐมนิเทศประจำปีนักเรียนทุกครั้ง (= 4.13)

5.1.2.2 ด้านติดต่อสื่อสาร การมีส่วนร่วมของผู้ปกครองในการจัดการศึกษา โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม ด้านการติดต่อสื่อสาร อยู่ในระดับปานกลาง ( = 3.74) เมื่อพิจารณารายข้อ พบว่า เรียงลำดับค่าเฉลี่ยจากมากไปน้อย 3 ลำดับแรก ดังนี้ ท่านดูแลแนะนำการบ้านรายงานตามที่ครูมอบหมายให้เด็กมาทำที่บ้าน ( = 3.91) ให้ความร่วมมือกับครูในการพานักเรียนไปทัศนศึกษาเรียนรู้นอกสถานที่เพื่อส่งเสริมการเรียนรู้ของเด็ก  
( = 3.90) และ ท่านได้สอบถามขอดูข้อมูล การขาด ลา มาสายของนักเรียน ( = 3.86)

5.1.2.3 ด้านการส่งเสริมสนับสนุนและพัฒนานักเรียน การมีส่วนร่วมของขอผู้ปกครองในการจัดการศึกษา โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม   
ด้านการส่งเสริมสนับสนุนและพัฒนานักเรียน อยู่ในระดับปานกลาง (=3.468) เมื่อพิจารณา  
รายข้อ พบว่า เรียงลำดับค่าเฉลี่ยจากมากไปน้อย 3 ลำดับแรก ดังนี้ ท่านประเมินแฟ้มสะสมผลงานรายงานของเด็กตามสภาพจริงร่วมกับครูผู้สอนมากน้อยเพียงใด ( = 3.770) ผู้ปกครองร่วมงานนิทรรศการของโรงเรียน (= 3.620) และ ผู้ปกครองร่วมในการจัดการจราจรภายในโรงเรียน   
( = 3.580)

5.1.3 ผลการเปรียบเทียบการมีส่วนร่วมในการจัดการศึกษาของผู้ปกครอง โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม จำแนกตาม เพศ อายุ ระดับการศึกษา และอาชีพของผู้ปกครองพบว่าไม่แตกต่างกัน

**5.2 อภิปรายผล**

จากการศึกษาการมีส่วนร่วมของผู้ปกครองการในการจัดการศึกษาโรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม สามารถอภิปรายผลได้ ดังนี้

5.2.1องค์ประกอบของการมีส่วนร่วมของผู้ปกครอง โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม พบว่ามี 3 ด้าน ดังนี้ ด้านการส่งเสริมสนับสนุนและพัฒนานักเรียน ด้านการอบรมสั่งสอน และด้านการติดต่อสัมพันธ์ระหว่างผู้ปกครองกับนักเรียน ซึ่งข้อค้นพบงานวิจัยครั้งนี้สอดคล้องกับงานวิจัยธรรมรัตน์ พงษ์ทอง (2559,น. 54) กล่าวว่า การมีส่วนร่วมของผู้ปกครองในด้านการอบรมเลี้ยงดู ด้านการติดต่อสื่อสาร ด้านการส่งเสริมสนับสนุนและพัฒนานักเรียน เด็กเรียนรู้จากครอบครัว โดยกระบวนการธรรมชาติ ในขณะที่ให้ความสำคัญกับการศึกษาในระบบโรงเรียนอย่างมาก แต่จากการศึกษาวิเคราะห์เรื่องการใช้เวลาของผู้เรียน พบว่า เด็กใช้เวลาส่วนใหญ่อยู่ที่บ้านมากกว่าโรงเรียน เปรียบเทียบกันแล้วจะเห็นได้ว่า เวลาในโรงเรียนกับเวลาที่เด็กมีจริงในชีวิตประจำวันนั้นต่างกันมาก เด็กเรียนรู้ได้ทุกวินาที สภาพแวดล้อม ของจริงที่จะทำให้เด็กเกิดความรู้ความเข้าใจได้ชัดเจนขึ้น ในด้านการส่งเสริมสนับสนุนและพัฒนานักเรียน ผู้ปกครอง ควรจะส่งเสริมด้านสติปัญญาเด็กในด้าน ต่างๆเช่น  ส่งเสริมการคิดและแก้ปัญหาต่าง ๆส่งเสริมให้ลูกมีความมั่นใจในตนเองส่งเสริมความคิดริเริ่มสร้างสรรค์ส่งเสริมให้ลูกมีโอกาสทำในสิ่งที่สนใจส่งเสริมความรับผิดชอบในการทำงานต่าง ๆส่งเสริมให้ลูกรู้จักสังเกต และความสนใจสิ่งต่าง ๆ ที่อยู่รอบตัว ส่งเสริมทักษะทางด้านภาษาเพื่อให้มีความพร้อมที่จะเรียนรู้ทางภาษาต่อไป และ พร้อมที่จะเรียนรู้สิ่งต่างๆจากทางโรงเรียนและสิ่งแวดล้อมรอบตัวด้านการอบรมสั่งสอน จากผู้ปกครองนั้นมีจุดมุ่งหมายสูงสุด คือ ต้องการเห็นเด็กเจริญเติบโตเป็นผู้ใหญ่ที่มีอนาคตรุ่งเรือง มีความสุขและความสำเร็จในชีวิต ปัจจัยที่เป็นเหตุที่ทำให้เกิดผลดังกล่าวนั้นมีมากมายหลายประการด้วยกัน หากแต่องค์ประกอบที่สำคัญยิ่ง คือ ครอบครัว เพราะไม่ว่าจะเชื้อชาติใด วัฒนธรรมหรือศาสนาใด การเจริญเติบโตของเด็กทั้งทางร่างกายและจิตใจ ต่างก็มีรากฐานมาจากประสบการณ์ภายในครอบครัวของตนเองทั้งสิ้น ทั้งนี้ก็เกี่ยวโยงกับการเรียนในโรงเรียน เช่น เดียวกัน ถ้าผู้ปกครองใส่ใจดูแล อบรม สร้างนิสัยรักการเรียนให้นักเรียนก็จะเป็นผลดีต่อนักเรียนและครอบครัว ในส่วนด้านการติดต่อสัมพันธ์ระหว่างผู้ปกครองกับนักเรียน โรงเรียนจัดกิจกรรมที่ส่งเสริมความรู้แก่ผู้ปกครองโดยการจัดทำเอกสารที่มีการติดต่อกันระหว่างบ้านและโรงเรียน หรือการพบครูประจำชั้นอย่างสม่ำเสมอ เช่น สารจากครูถึงผู้ปกครอง หรือการประชาสัมพันธ์เกี่ยวกับกิจกรรมต่าง ๆ อย่างต่อเนื่องเพื่อเป็นการเชื่อมสัมพันธ์อันดีระหว่างโรงเรียนกับครอบครัวเพื่อให้เกิดความมั่นใจเข้าใจกับมากยิ่งขึ้น ผู้ปกครองจะได้มีความรู้สึกว่าโรงเรียนใส่ใจในกระบวนการเรียนการสอนและกิจกรรมในโรงเรียน ดังนั้น พ่อแม่ ผู้ปกครองมีบทบาทสำคัญในการจัดกระบวนการเรียนรู้และเสริมสร้างการเรียนรู้ทั้งที่บ้าน โรงเรียนและแหล่งเรียนรู้ต่าง ๆ (สำนักงานคณะกรรมการการประถมศึกษาแห่งชาติ, 2545,น. 11) ครอบครัว คือ ศูนย์การเรียน (Learning center) หากสามารถทำให้ทุกครอบครัวเป็นศูนย์การเรียนในอุดมคติที่มีความรัก ความอบอุ่น ความห่วงใย และความหวังดี เป็นจุดเชื่อมโยงการถ่ายทอดความรู้ที่สำคัญที่สุดแล้วการจะให้สังคมไทยเป็น “สังคมแห่งการเรียนรู้” สรุปคือ 3 ด้าน ในองค์ประกอบของการมีส่วนร่วมของผู้ปกครองในการจัดการศึกษา ถือว่าเป็นด้านที่มีความสำคัญเช่นเดียวกับด้านอื่น ๆ

5.2.2 ผลการวิเคราะห์ข้อมูลเกี่ยวกับการมีส่วนร่วมในการจัดศึกษาของโรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม โดยรวมและรายด้าน พบว่า อยู่ใน ระดับปานกลาง ทั้งนี้อาจเป็นเพราะว่า โรงเรียนท่าขอนยางพิทยาคม มีการกำหนดวิสัยทัศน์พันธกิจ และยุทธศาสตร์ในการให้ผู้ปกครองมีส่วนร่วมในการจัดการศึกษา รวมทั้งมีการประชุมผู้ปกครอง เครือข่าย คณะกรรมการสถานศึกษาในการจัดทำหลักสูตร การจัดการเรียนการสอน อีกทั้งชี้แจง บทบาทในการมีส่วนร่วมในการบริหารงานของโรงเรียน แต่ด้วยผู้ปกครองส่วนใหญ่ไม่ค่อยมีเวลา มีความจำเป็นจะต้องประกอบอาชีพหาเลี้ยงครอบครัวและผู้ปกครองส่วนใหญ่มีรายได้น้อยและ ระดับการศึกษาไม่สูงมากนัก (โรงเรียนท่าขอนยางพิทยาคม, 2559) ทำให้ขาดความรู้ความเข้าใจ ไม่ค่อยให้ความสนับสนุนการศึกษาและทราบถึงหน้าที่และบทบาทของตนเองที่มีต่อโรงเรียน จากเหตุผลดังกล่าวทำให้การมีส่วนร่วมของผู้ปกครองในการจัดการศึกษาของโรงเรียน ท่าขอนยางพิทยาคม สังกัดองค์การบริหารส่วนจังหวัดมหาสารคาม โดยรวมรายและรายด้านอยู่ในระดับ ปานกลาง สอดคล้องกับงานวิจัย ของบุญเพ็ง ทุละนาม (2550) ได้ศึกษาวิจัยเรื่องการมีส่วนร่วม ของผู้ปกครองนักเรียนในการจัดการศึกษาของโรงเรียนบ้านหนองบัว สังกัดสำนักงานเขตพื้นที่ การศึกษาสกลนคร เขต 2 พบว่า การมีส่วนร่วมของผู้ปกครองโดยรวมอยู่ในระดับปานกลาง สอดคล้องกับ กับวิจัย พัชรินทร์ จันทร์ส่องแสง (2551,น. 72) ได้ศึกษาเรื่องการศึกษาการมีส่วนร่วมของผู้ปกครองในโครงการศูนย์เลี้ยงเด็ก เพื่อผู้ใช้แรงงานในสถานประกอบกิจกรรมและชุมชน ใน 4 ด้าน คือการติดต่อสื่อสาร การเป็นอาสาสมัคร การส่งเสริมสนับสนุนพัฒนานักเรียน และการตัดสินใจ พบว่าการมีส่วนร่วมของผู้ปกครองด้านการส่งเสริมสนับสนุนพัฒนานักเรียน และการติดต่อสื่อสาร อยู่ในระดับปานกลาง ส่วนด้านการอาสาสมัครและการตัดสินใจ อยู่ในระดับน้อย ปัญหาการมีส่วนร่วมของการเรียนรู้ของเด็กที่บ้าน และด้านการเป็นอาสาสมัคร ผู้ปกครองระบุว่า ไม่มีเวลาเข้าร่วมในขณะที่ปัญหาด้านการตัดสินใจ จากผู้ปกครองเห็นความสำคัญของการจัดการศึกษา และต้องการเข้ามามีส่วนร่วมกับทางโรงเรียนเพื่อพัฒนาเด็กและสร้างความสัมพันธ์อันดีระหว่างเด็ก ครูประจำชั้น ผู้ปกครอง และโรงเรียนซึ่งการจัดการศึกษาขั้นตอนแรกต้องเกิดขึ้นที่ครอบครัวและการเลี้ยงดูดังนั้น ผู้ปกครองจึงให้ความสนใจและเอาใจใส่มากเป็นพิเศษ

5.2.3 เปรียบเทียบการมีส่วนร่วมในการจัดการศึกษาของผู้ปกครอง โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม จำแนกตาม เพศ พบว่า ผู้ปกครองที่มีเพศต่างกัน   
มีส่วนร่วมในการจัดการศึกษาของโรงเรียนท่าขอนยางพิทยาคม ในภาพรวมไม่แตกต่างกันสอดคล้องกับการวิจัยของ (จงรัก จันทวงศ์ ,2546) ได้ศึกษาเรื่อง การมีส่วนร่วมของชุมชนในการจัดการศึกษาของโรงเรียนห้วยยางวิทยา อำเภอทับสะแก จังหวัดประจวบคีรีขันธ์ พบว่า ประชาชนที่มีเพศต่างกันมีส่วนร่วมในการจัดการศึกษาไม่แตกต่างกัน เมื่อพิจารณารายด้าน พบว่าการมีส่วนร่วมคิดของประชาชนในการจัดการศึกษาแตกต่างกันอย่างมีนัยสำคัญทางสถิติที่ระดับ .05

5.2.4 เปรียบเทียบการมีส่วนร่วมในการจัดการศึกษาของผู้ปกครอง โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม จำแนกตาม อายุ พบว่า ผู้ปกครองที่มีการอายุต่างกัน มีส่วนร่วมในการจัดการศึกษา ไม่แตกต่างกัน สรุปได้ว่า ผลการวิเคราะห์ข้อมูลไม่สอดคล้องกับสมมติฐาน ทั้งนี้อาจเป็นเพราะการจัดการศึกษาในโรงเรียนท่าขอนยางพิทยาคม ผู้ปกครองที่มีอายุในหลายช่วงวัยนั้นมีส่วนร่วมและสนใจเข้ามามีส่วนร่วมในการจัดการศึกษาใกล้เคียงกันจึงทำให้ไม่ได้มีผลต่อการมีส่วนร่วมในการจัดการศึกษา สอดคล้องกับการวิจัยของ (จงรัก จันทวงศ์, 2546) ได้ศึกษาเรื่อง การมีส่วนร่วมของชุมชนในการจัดการศึกษาของโรงเรียนห้วยยางวิทยา อำเภอทับสะแก จังหวัดประจวบคีรีขันธ์ พบว่า ประชาชนที่มีอายุต่างกันมีส่วนร่วมในการจัดการศึกษาไม่แตกต่างกัน

5.2.5 เปรียบเทียบการมีส่วนร่วมในการจัดการศึกษาของผู้ปกครอง โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม จำแนกตาม ระดับการศึกษา พบว่า ผู้ปกครองที่มีการศึกษาต่างกัน มีส่วนร่วมในการจัดการศึกษาในภาพรวม ไม่แตกต่างกัน สรุปได้ว่า ผลการวิเคราะห์ข้อมูลไม่สอดคล้องกับสมมติฐาน ทั้งนี้อาจเป็นเพราะการจัดการศึกษาในโรงเรียนท่าขอนยางพิทยาคม ผู้ปกครองที่การศึกษาแตกต่างกันไม่ได้มีผลต่อการมีส่วนร่วมเข้ามาจัดการศึกษา สอดคล้องกับการวิจัยของ (สิริพร สุมนดิษย์, 2549) ได้ศึกษาเรื่อง การมีส่วนร่วมของผู้ปกครองในการพัฒนาการจัดการเรียนการสอนของโรงเรียนกองทัพบกอุปถัมภ์สื่อสารสงเคราะห์ สังกัดสำนักบริหารงานคณะกรรมการส่งเสริมการศึกษาเอกชน เขตดุสิต กรุงเทพมหานคร พบว่า ผู้ปกครองที่มีระดับการศึกษาต่างกัน มีส่วนร่วมในการพัฒนา การจัดการเรียนการสอนของนักเรียนโรงเรียนกองทัพบกอุปถัมภ์สื่อสารสงเคราะห์ในภาพรวม ไม่แตกต่างกัน

5.2.6 เปรียบเทียบการมีส่วนร่วมในการจัดการศึกษาของผู้ปกครอง โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม จำแนกตามอาชีพ ผู้ปกครองที่มีอาชีพต่างกัน   
มีส่วนร่วมในการจัดการ ไม่แตกต่างกัน สรุปได้ว่า ผลการวิเคราะห์ข้อมูลไม่สอดคล้องกับสมมติฐาน ทั้งนี้อาจเป็นเพราะการจัดการศึกษาในโรงเรียนท่าขอนยางพิทยาคม ผู้ปกครองที่ประกอบอาชีพแตกต่างกันไม่ได้มีผลต่อการมีส่วนร่วมเข้ามาจัดการศึกษา ทุกอาชีพให้ความสนใจ เข้ามามีส่วนร่วมในการจัดการศึกษาได้ กรองกาญจน์ เชิยชัยวชิรากุล (2550, น. 92) ได้ศึกษาการมีส่วนร่วมของผู้ปกครองในการจัดการศึกษาปฐมวัยของโรงเรียนเอกชนในกลุ่มสมาคมสหศึกษาสัมพันธ์ พบว่า ผู้ปกครองที่มีระดับอาชีพต่างกัน มีส่วนร่วมในการจัดการศึกษาของผู้ปกครองไม่แตกต่างกันอย่างไม่มีนัยสำคัญทางสถิติ และลักษณา ฤทธาครี (2547, น. 67) ได้ศึกษาเรื่องทัศนคติของผู้ปกครองเด็กปฐมวัยต่อการมีส่วนร่วมกับโรงเรียนสังกัดกรุงเทพมหานคร พบว่า ทัศนคติของผู้ปกครองเด็กปฐมวัยต่อการมีส่วนร่วมกับ โรงเรียนจำแนกตามอาชีพและความสัมพันธ์กับเด็ก ไม่แตกต่างกัน

**5.3 ข้อเสนอแนะ**

การมีส่วนร่วมของผู้ปกครองในการจัดการศึกษาโรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม

5.3.1 ข้อเสนอแนะเพื่อนำผลการวิจัยไปใช้

5.3.1.1 ในการจัดกิจกรรมต่าง ๆ โรงเรียน ควรมีการจัดประชุมร่วมกับผู้ปกครองอย่างสม่ำเสมอและพัฒนาต่อเนื่อง

5.3.1.2 ในภารกิจของโรงเรียน ควรให้ผู้ปกครองเข้ามามีส่วนร่วมในทุกด้านเพื่อให้บรรลุตามเป้าหมาย

5.3.1.3 โรงเรียนควรมีการจัดประชุมหรืออบรมให้ความรู้แก่ผู้ปกครองในเรื่องบทบาทหน้าที่ ของผู้ปกครองที่สามารถพัฒนาการเรียนของนักเรียนให้เกิดประสิทธิภาพมากที่สุด

5.3.1.4 โรงเรียนควรจัดกิจกรรมต่าง ๆ โดยเน้นการมีส่วนร่วมของชุมชนครอบครัวผู้ปกครองให้มากขึ้น เพื่อสร้างความรักความสามัคคีให้แน่นแฟ้นและเกิดความสัมพันธ์ที่ดีกับทางโรงเรียนมากขึ้น

5.3.2 ข้อเสนอแนะเพื่อทำการวิจัยครั้งต่อไป

5.3.2.1 ควรมีการศึกษาปัญหาและอุปสรรคในการมีส่วนร่วมในการจัดการศึกษา   
ของโรงเรียนอย่างต่อเนื่อง เพื่อพัฒนาการจัดการศึกษาของโรงเรียนท่าขอนยางพิทยาคม ในสังกัดองค์การบริหารส่วนจังหวัดมหาสารคาม

5.3.2.2 ควรมีการศึกษาการมีส่วนร่วมของผู้ปกครองในการจัดการศึกษาโดยวิธีเก็บข้อมูลเชิงคุณภาพโดยการสัมภาษณ์ การสังเกต เพื่อให้ได้ข้อมูลเชิงลึกเพื่อนามาใช้ประโยชน์ต่อการพัฒนาต่อไป